Apoi îi trimite graficianului toate informațiile necesare pentru copertă și celuilalt grafician toate ilustrațiile sau desenele din interior pentru prelucrare, apoi stabilește împreună cu redactorul șef propriul deadline, pentru finalizarea redactării, și apoi începe lucrul efectiv pe manuscris… Ba nu, mai e ceva – trebuie trimis formularul CIP, cel care anunță Biblioteca Națională despre apariția cărții și care îți aduce în schimb, peste două săptămîni, descrierea CIP cu tot cu numărul CZU (vă rog, nu mă întrebați ce înseamnă aceste litere), fără de care nu poți publica volumul.